રિપોર્ટ અનુસાર, અમેરિકન ડોલરની મજૂબતીને કારણે ઇમર્જીંગ દેશોની ઇકોનોમીને અવળી અસર થવાની ગણતરી પાછળ રોકાણકારોએ ઇમર્જીંગ માર્કેટની એસેટમાંથી નાણાં પાછા ખેંચવાનો અભિગમ અપનાવ્યો હતો. આને કારણે ૧૮ અબજ ડોલર ઇક્વિટી અને ડેટ્માંથી પાછા ખેંચાયા હતા. યુરોપીયન દેશોના શેરબજારમાંથી પણ સતત બીજા મહિને રોકાણ પાછું ખેંચાયું હોવાનું જોવાયું હતું અને તે ૩.૯ અબજ ડોલર રહ્યું હતું. જોકે, જાપાન તેમાં બાકાત રહ્યું હતું અને ૨.૬ અબજ ડોલરનો ઇનફ્લો નોંધાયો હતો. ઇક્વિટી સેક્ટરમાં માત્ર ટેકનોલોજીમાં જ ઇનફ્લો જોવાયો હતો અને ટેક ફંડમાં ૦.૮ અબજ ડોલરનું રોકાણ આવ્યું હતું. આ કેલન્ડર વર્ષના પ્રારંભથી ટેક ફંડોમાં ૧૯ અબજ ડોલરનો ઇનફ્લો જોવાયો હતો. આને કારણે વૈશ્વિક સ્તરે ટેક શેરોમાં સ્થિરતાથી સુધારો જોવાયો હતો. ભારતમાં પણ જુન મહિનામાં આઇટી શેરોમાં એકંદરે મજબૂતાઈ જોવાઈ હતી અને આઇટી આંક ૩.૫ ટકા વધ્યો હતો.